|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/558** |
|  | **(protokols Nr. 17; 34.p.)** |

**Par projekta “Saules elektrostaciju uzstādīšana Gulbenes pilsētā” pieteikuma iesniegšanu un projekta līdzfinansējuma nodrošināšanu**

Gulbenes novada pašvaldība, pamatojoties uz Ministru kabineta 2018. gada 12. jūnija noteikumiem Nr. 333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” un sabiedrības ar ierobežotu atbildību “Vides investīciju fonds” izsludinātā atklātā projektu konkursa uzsaukumu, gatavo iesniegšanai projekta “**Saules elektrostaciju uzstādīšana Gulbenes pilsētā**” pieteikumu. Projektu konkursa mērķis ir ieviest un demonstrēt viedās pilsētvides tehnoloģijas, kas samazina siltumnīcefekta gāzu emisijas.

Projekta “Saules elektrostaciju uzstādīšana Gulbenes pilsētā” kopējās plānotās attiecināmās izmaksas ir līdz 120000,00 EUR (viens simts divdesmit tūkstoši *euro*), no tām Emisijas kvotu izsolīšanas instrumenta (EKII) finansējums ir 70% jeb līdz 84000,00 EUR (astoņdesmit četri tūkstoši *euro*) un pašvaldības līdzfinansējums ir 30% jeb līdz 36000,00 EUR (trīsdesmit seši tūkstoši *euro*). Projekta izmaksas var tikt precizētas pēc projekta iepirkumu procedūras pabeigšanas. Projekta izmaksās iekļauti saules elektrostaciju izbūve uz 8 (astoņām) Gulbenes novada pašvaldības ēkām.

Projekta “Saules elektrostaciju uzstādīšana Gulbenes pilsētā” ietvaros plānots saules elektrostacijas Gulbenes novada pašvaldības astoņām ēkām Gulbenes pilsētā:

|  |  |  |
| --- | --- | --- |
| **Gulbenes novada pašvaldības iestādes nosaukums** | **Adrese** | **Ēkas kadastra apzīmējums** |
| Gulbenes 2.pirmsskolas izglītības iestāde “Rūķītis” | Bērzu iela 4B, Gulbene, Gulbenes novads | 50010070136001 |
| Gulbenes novada sociālais dienests, Gulbenes labiekārtošanas iestāde | Dīķa iela 1, Gulbene, Gulbenes novads | 50010060186009 |
| Gulbenes 3. pirmsskolas izglītības iestāde “Auseklītis” | Nākotnes iela 4, Gulbene, Gulbenes novads | 50010040165001 |
| Gulbenes novada bibliotēka | O. Kalpaka iela 60A, Gulbene, Gulbenes novads | 50010020104001 |
| Gulbenes 1. pirmsskolas izglītības iestāde | O. Kalpaka iela 70A, Gulbene, Gulbenes novads | 50010020130001 |
| Gulbenes novada vidusskola | Līkā iela 21, Gulbene, Gulbenes novads | 50010070129001 |
| Skolas iela 10B, Gulbene, Gulbenes novads | 50010020060006 |
| Gulbenes novada Sporta pārvalde | Skolas iela 12A, Gulbene, Gulbenes novads | 50010020112002 |

Projekta īstenošanas termiņš ir divi gadi no projekta līguma spēkā stāšanās dienas.

Pamatojoties uz Pašvaldību likuma 21. panta pirmās daļas 27.punktu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā; turklāt tikai dome var pieņemt lēmumus citos likumā paredzētajos gadījumos, Ministru kabineta 2018. gada 12. jūnija noteikumiem Nr. 333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums”, ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBALSTĪT projekta “Saules elektrostaciju uzstādīšana Gulbenes pilsētā” pieteikuma iesniegšanu Emisijas kvotu izsolīšanas instrumenta finansēto projektu atklātajā konkursā “Siltumnīcefekta gāzu emisiju samazināšana ar viedajām pilsētvides tehnoloģijām” izvērtēšanai.

2. Projekta apstiprināšanas gadījumā NODROŠINĀT projekta realizācijai nepieciešamo līdzfinansējumu līdz 36000,00 EUR (trīsdesmit seši tūkstoši *euro*) apmērā, ņemot aizņēmumu Valsts kasē.

3. Par projekta pieteikuma “Saules elektrostaciju uzstādīšana Gulbenes pilsētā” iesniegšanu atbildīgais ir Gulbenes novada Centrālās pārvaldes Attīstības un iepirkumu nodaļas vadītājs.

4. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada domes priekšsēdētājs A. Caunītis